Temeljem članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novineˮ, broj 26/15), i članka 30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13.), članka 14. Pravilnika o financiranju programa i projekata udruga iz Proračuna Općine Sveti Ivan Žabno („Službeni glasnik Koprivničko-križevačke županije“ broj 2/16) i Odluke o načinu raspodjele raspoloživih sredstava namijenjenih financiranju programa i projekata udruga iz područja sporta KLASA: 230-01/16-01/02 URBROJ:2137/19-01/1-16-1 od 9. veljače 2017. Općinski načelnik Općine Sveti Ivan Žabno objavljuje dana 9. veljače 2017.

**Javni natječaj za financiranje projekata i programa udruga u okviru javnih potreba u kulturi, socijalnoj skrbi i poljoprivredi na području Općine Sveti Ivan Žabno za 2017. godinu**

**I.**

 U Proračunu Općine Sveti Ivan Žabno za 2017. godinu osigurana su financijska sredstva za financijsku potporu projekata/programa udruga namijenjenih javnim potrebama u kulturi, socijalnoj skrbi i poljoprivredi.

 Predviđeni iznos ukupnih sredstava koji će biti na raspolaganju u Proračunu Općine za 2017. godinu za financiranje programa i projekata u području kulture, socijalne skrbi i poljoprivrede je 108.000,00 kuna.

**II.**

Na ovaj se Javni poziv mogu javiti sve udruge koje provode program ili projekt na području općine Sveti Ivan Žabno, i to u području kulture, socijalne skrbi i poljoprivrede (vezano uz organizaciju stočarske izložbe), a kojima temeljna svrha nije stjecanje dobiti i čije aktivnosti nisu ocijenjene kao gospodarska djelatnost u kulturi i socijalnoj skrbi što je detaljnije definirano Uputama za prijavitelje.

Općina će dodjeljivati sredstva za financiranje programa i projekata udrugama, potencijalnim korisnicima uz uvjet da:

 - su upisane u Registar udruga, odnosno drugi odgovarajući registar,

- su upisane u Registar neprofitnih organizacija,

- su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom,

- su uredno ispunili obveze iz svih prethodno sklopljenih ugovora o financiranju iz proračuna Općine i drugih javnih izvora,

- uredno ispunjavaju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine,

- se protiv korisnika, odnosno osobe ovlaštene za zastupanje i voditelja programa ili projekta ne vodi kazneni postupak i nije pravomoćno osuđen za prekršaje ili kaznena djela određena Uredbom,

- općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;

- imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);

- imaju odgovarajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga.

**III.**

Najmanji iznos financijskih sredstava koji se može prijaviti i ugovoriti po pojedinom programu ili projektu u kulturi je 1.000,00 kuna, a najveći iznos po programu ili projektu je 70.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu ili projektu u socijalnoj skrbi je 1.000,00 kuna, a najveći iznos po programu ili projektu je 8.000,00 kuna.

Najmanji iznos financijskih sredstava koji se može prijaviti i ugovoriti po pojedinom programu ili projektu u poljoprivredi (vezano uz organizaciju stočarske izložbe) je 1.000,00 kuna, a najveći iznos po programu ili projektu je 30.000,00 kuna.

**IV.**

Svaka udruga može prijaviti i ugovoriti jedan projekt ili program u okviru ovog Javnog natječaja, na razdoblje provedbe do 31. prosinca 2017. godine.

Dokumentacija za provedbu javnog poziva obuhvaća:

1. odluku o financijskom okviru iz članka 5. ovog Pravilnika,
2. tekst natječaja,
3. upute za prijavitelje,
4. obrasce za prijavu programa ili projekta:
	1. obrazac opisa programa ili projekta,
	2. obrazac proračuna programa ili projekta,
5. popis priloga koji se prilažu prijavi,
6. obrazac za ocjenu kvalitete/vrijednosti programa ili projekta,
7. obrazac izjave o nepostojanju dvostrukog financiranja,
8. obrazac ugovora o financiranju programa ili projekta,
9. obrasce za izvještavanje:
	1. obrazac opisnog izvještaja provedbe programa ili projekta,
	2. obrazac financijskog izvještaja provedbe programa ili projekta (Obrazac: PROR-POT)

Prijave se podnose na posebnim obrascima koji se mogu preuzeti na mrežnim stranicama Općine Sveti Ivan Žabno (www.osiz. hr) kao i ostali obrasci potrebni za prijavu na ovaj javni natječaj. Uz navedene obrasce potrebno je priložiti i ostalu obaveznu dokumentaciju navedenu u Uputama za prijavitelje koje čine sastavni dio ovog Javnog poziva.

**V.**

S korisnicima kojima će biti odobrena financijska sredstva za projekte i programe Općina Sveti Ivan Žabno će sklopiti Ugovor o financijskoj potpori projektu/programu.

**VI.**

Administrativnu provjeru pristiglih prijava će provesti tročlano povjerenstvo sastavljeno od službenika Jedinstvenog upravnog odjela koje imenuje općinski načelnik dok će ocjenu i procjenu prijave, u skladu s kriterijima definiranim Uputama za prijavitelje, izvršiti Povjerenstvo za ocjenjivanje koje utvrđuje Općinski načelnik Općine Sveti Ivan Žabno.

**VII.**

Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

**VIII.**

 Prijave se, na propisanim obrascima koji su zajedno s Uputama za prijavitelje dostupni na web stranicama Općine Sveti Ivan Žabno (www.osiz.hr), šalju poštom ili neposredno predaju Općini Sveti Ivan Žabno, na sljedeću adresu:

Općina Sveti Ivan Žabno

Jedinstveni upravni odjel

Trg Karla Lukaša 11

48214 Sveti Ivan Žabno

Na vanjskom dijelu omotnice potrebno je istaknuti puni naziv i adresu prijavitelja s napomenom:

„Javni poziv za financiranje programa i projekata u okviru javnih potreba u kulturi, socijalnoj skrbi i poljoprivredi na području Općine Sveti Ivan Žabno za 2017. godinu – ne otvaraj“

do petka, 10. ožujka 2017. godine do 15:00 sati

neovisno o načinu dostave.

**IX.**

Sva pitanja vezana uz ovaj Javni poziv mogu se postaviti telefonskim i elektroničkim putem, slanjem upita na adresu elektronske pošte blanka@osiz.hr.

**KLASA: 230-01/17-01/03**

**URBROJ: 2137/19-01/1-17-2**

**Sveti Ivan Žabno, 9. veljače 2017.**

OPĆINSKI NAČELNIK

 Vladimir Oguman